אנדרטת חיל האוויר המלכותי

אנדרטת חיל האוויר המלכותי (באנגלית: Royal Air Force Memorial) היא אנדרטה לזכר חללי חיל האוויר המלכותי הבריטי, הניצבת על גדת נהר התמזה במרכז לונדון. האנדרטה הוקמה בשנת 1923 לזכר חללי חיל האוויר המלכותי במלחמת העולם הראשונה, והיא מוקדשת עתה גם לאנשיו שנפלו במלחמת העולם השנייה. האנדרטה ניצבת ליד קו המים בגדתו הצפונית של התמזה ברציף ויקטוריה, בין גשר וסטמינסטר לבין גשר צ'רינג קרוס. היא ניצבת ממזרח לבניין משרד ההגנה הבריטי בוייטהול, ומול גלגל הענק לונדון איי, הניצב בגדה הנגדית. האנדרטה היא עמוד אבן מלבני, הניצב על גבי ארבעה שלבים מדורגים. בראשו ניצבים שני שלבים נוספים, בעלי ארבע פאות המעוצבות בתבנית אלכסונית. בראש השלב העליון ניצב גלובוס שחור ועליו פסל מוזהב של נשר, הפורש את כנפיו כמו כדי להמריא ולעופף מעל הנהר. הנשר לקוח מסמלו של חיל האוויר המלכותי. העמוד עשוי אבן גיר (Portland Stone), והנשר והגלובוס בראשו – ארד. סביב חלקו העליון של העמוד המלבני חרות המוטו של חיל האוויר המלכותי – Per Ardua ad Astra (אנ') (תרגומו לאנגלית הוא לערך "Through adversity to the Stars"). על גבי פאת האנדרטה הפונה אל הגדה נחרת סמל חיל האוויר המלכותי ומתחתיו כתובת זו (באנגלית): לזכרם בעלי כל הדרגות משירות האוויר הימי המלכותי, חיל התעופה המלכותי, חיל האוויר המלכותי ומחילות האוויר מכל חלקי האימפריה הבריטית, אשר נתנו את חייהם לזכייה בניצחון עבור מלכם וארצם, 1914-1918 ואשא אתכם על כנפי נשרים ואביא אתכם אלי מתחתיה נחרתה לימים כתובת זו: כיתוב זה נוסף לזכרם של הגברים והנשים מחילות האוויר של כל חלקי חבר העמים הבריטי והאימפריה, אשר נתנו את חייהם, 1939-1945 גם על גבי פאת העמוד הפונה אל הנהר נחרת סמל חיל האוויר המלכותי ומתחתיו: 1914-1918 לזיכרון עולם 1939-1945 האנדרטה תוכננה על ידי האדריכל סר רג'ינלד בלומפילד (Reginald Blomfield). פסל הנשר שבראשה פוסל על ידי ויליאם ריד דיק (William Reid Dick). ההחלטה על הקמת האנדרטה נתקבלה ב-1921, לאחר דיונים על עיצובה ומיקומה שנמשכו כשנתיים. הכספים למימון להקמתה גויסו מן הציבור הרחב. האנדרטה נחנכה בטקס ממלכתי שנערך במעמד הנסיך מוויילס (לימים - המלך אדוארד השמיני) ב-16 ביולי 1923. הלוט מעל הכיתוב שהוסף על האנדרטה לזכר חללי מלחמת העולם השנייה הוסר על ידי הלורד יו טרנצ'רד, מייסד חיל האוויר המלכותי, ב"יום א' של הקרב על בריטניה", 15 בספטמבר 1946. מאז, מדי שנה, ביום הקרב על בריטניה (אנ') (המצוין ביום א' השלישי של חודש ספטמבר), מניח מפקד חיל האוויר המלכותי זר למרגלות האנדרטה בדרכו לתפילת ההודייה הנערכת באותו יום במנזר וסטמינסטר. מדי שנה, ביום הזיכרון בבריטניה, מונח עם שחר זר למרגלות האנדרטה. אנדרטת נעדרי חילות האוויר מדיה וקבצים בנושא אנדרטת חיל האוויר המלכותי בוויקישיתוף תיאור טקס חנוכת האנדרטה באתר Royal Air Force Benevolent Fund. אנדרטת חיל האוויר המלכותי באתר Royal Air Force Benevolent Fund.(הקישור אינו פעיל) תאריך כניסה: 10 באפריל 2010. המשפט האחרון בכתובת זו לקוח מספר ספר שמות, פרק י"ט, פסוק ד' IN MEMORY OF/ ALL RANKS OF THE/ ROYAL NAVAL AIR/ SERVICE ROYAL/ FLYING CORPS/ ROYAL AIR FORCE/ AND THOSE/ AIR FORCES FROM/ EVERY PART OF THE/ BRITISH EMPIRE/ WHO GAVE THEIR/ LIVES IN WINNING/ VICTORY FOR/ THEIR KING/ AND COUNTRY/ 1914–1918 IN MEMORY OF/ ALL RANKS OF THE/ ROYAL NAVAL AIR/ SERVICE ROYAL/ FLYING CORPS/ ROYAL AIR FORCE/ AND THOSE/ AIR FORCES FROM/ EVERY PART OF THE/ BRITISH EMPIRE/ WHO GAVE THEIR/ LIVES IN WINNING/ VICTORY FOR/ THEIR KING/ AND COUNTRY/ 1914–1918 BARE YOU ON EAGLES/ WINGS AND BROUGHT/ YOU UNTO/ MYSELF THIS INSCRIPTION IS ADDED/ IN REMEMBRANCE OF THOSE/ MEN AND WOMEN OF THE/ AIR FORCES OF EVERY PART OF/ THE BRITISH COMMONWEALTH AND EMPIRE/ WHO GAVE THEIR LIVES/ 1939–1945. IN/ PERPETUAL/ MEMORY/